***ВРСТА, ТЕХНИЧКЕ КАРАКТЕРИСТИКЕ (СПЕЦИФИКАЦИЈЕ), КВАЛИТЕТ, КОЛИЧИНА И ОПИС ДОБАРА, НАЧИН СПРОВОЂЕЊА КОНТРОЛЕ И ОБЕЗБЕЂИВАЊА ГАРАНЦИЈЕ КВАЛИТЕТА, РОК ИЗВРШЕЊА ИЛИ ИСПОРУКЕ ДОБАРА, ЕВЕНТУАЛНЕ ДОДАТНЕ УСЛУГЕ И СЛ.***

***ЈАВНА НАБАВКА ДОБАРА***

***-* Ултразвучни апарт –**

**08/2022 ЈНОП**

**ПОНУЂАЧ ПОПУЊАВА ОВАЈ ОБРАЗАЦ И ДОСТАВЉА ГА СКЕНИРАНОГ КАО САСТАВНИ ДЕО ПОНУДЕ, СА ПЕЧАТОМ И ПОТПИСОМ.**

|  |  |  |  |
| --- | --- | --- | --- |
|  | **Ултразвучни апарат** |  |  |
|  | Опште карактеристике ултразвучног апарата | Уписати **Да** или **Не**, у зависности да ли понуђено добро поседује наведену карактеристику | Ознаку странице где се тачно налази у достављеној проспектној и техничкој спецификацији/каталогу/изјави |
| 1. | Апарат стационаран, на точкићима, маса самог апарата највише 55 кг |  |  |
| 2. | Интегрисани колор монитор LED/LCD технологије, дијагонала минимум 21“, резолуција минимум 1920 x 1080, могућност померања у више праваца: горе/доле, десно/лево и напред/назад независно од оперативне табле |  |  |
| 3. | Оперативна табла са позадинским осветљењем тастера и екраном осетљивим на додир - диjагонале минимално 10“ за бржи приступ функцијама апарата |  |  |
| 4. | Интегрисана пуна QWERTY тастатура са позадинским осветљењем и додатна електронска на екрану на додир |  |  |
| 5. | Подешавање оперативне табле по висини |  |  |
| 6. | Дигитални ТГЦ на екрану осетљивом на додир са минимум 4 унапред дефинисана сетовања за осветљавање слике по дубини, не прихвата се ЛГЦ |  |  |
| 7. | Минимум 3 једнака конектора за сонде |  |  |
| 8. | Модови за рад: В, М, колор доплер, PW доплер, Power доплер, ткивни доплер, сензитивни колор доплер – разликовање смера и без преливања са мерењем протока |  |  |
| 9. | Број дигиталних канала минимум 800.000 |  |  |
| 10. | Дубина скенирања максимална у В моду минимум 38 cm |  |  |
| 11. | Динамички опсег система минимум 255 dB у В моду са променама у инкрементимa од максимум 2 dB |  |  |
| 12. | Број слика у секунди максималан у В моду минимум 2000 fps |  |  |
| 13. | Број слика у секунди максималан у колор доплер моду минимум 400 fps |  |  |
| 14. | Аутоматска оптимизација слике у В моду, базне линије и опсега брзина у PW моду једним притиском на дугме |  |  |
| 15. | Аутоматско трасирање у PW доплер моду са мерењем |  |  |
| 16. | Активни пакети мерења за радиологију, гинекологију, васкуларно, опстретицију, мск, кукови код деце, педијатрија и др. |  |  |
| 17. | Могућност постављања идентичних параметара на тренутном прегледу према параметрима ранијег прегледа у архиви ради упоређивања |  |  |
| 18. | Притиском на једно дугме, избор одређена сонда – одређени параметри |  |  |
| 19. | Систем могуће надоградити са:   * Рад у батеријском режиму * 3Д/4Д софтвер * 3Д/4Д конвексну и ендовагиналну сонду * Еластографију * Представљање анатомских информација ради лакшег рада доктора * 5Д НТ- аутоматско израчунавање нухалне транслуценце |  |  |
| 20. | Цине меморија минимум 40.000 слика |  |  |
| 21. | Интегрисан грејач гела |  |  |
| 22. | Систем омогућава архивирање слика у DICOM формату на ХДД; флеш меморији |  |  |
| 23. | Систем поседује 6 или више УСБ портова и ХДД минимално 500 ГБ ССД технологије |  |  |
| 24. | Термални црно/бели принтер |  |  |
| 25. | Систем подржава следеће сонде:  Конвексне, линеарне, ендокавиталне, кардиолошке за педијатријске пацијенте, линеарнe сондe за МСК (L или Т профила) |  |  |
| 26. | Конвексна сонда, минималних радних учестаности у опсегу од 2 до 8 МHz или шире, мин 192 елемената |  |  |
| 27. | Линеарна сонда, минималних радних учестаности у опсегу од 3 до 16 МHz или шире, минимум 192 елемената, максималне ширине 4цм |  |  |

2. Захтеви у погледу квалитета:

Понуђач је дужан да понуди искључиво нову и некоришћену опрему која је представљена у тренутно важећим каталозима. Наручилац неће прихватити понуде за коришћену, демо или репарирану опрему, као ни за опрему која није у текућем производном програму произвођача.

3. Испуњеност додатних услова

Понуђач мора да поседује следеће ИСО стандарде: ISO 9001, ISO 13485, ISO 14001.

Предметна добра морају бити регистрована код надлежног органа за која су издата Решења Агенције за лекове и медицинска средства Србије о упису предметног добра у одговарајући регистар.

У случају да лице које врши промет медицинског средства на велико није истовремено и носилац уписа медицинског средства, дужно је да има овлашћење или закључен уговор о промету медицинских средстава на велико са носиоцем уписа тог медицинског средства у Регистар медицинских средстава.

Потребно је да понуђач поседујеважећу дозволу надлежног органа за обављање делатности која је предмет јавне набавке – решење за обављање промета предметних добара које издаје Министарство здравља РС.

Испуњеност техничких карактеристика се доказује достављањем уз понуду каталога или фотокопије каталога, на којем су обележене тражене техничке карактеристике под редним бројем из техничке спецификације. Доставити доказе за тражене карактеристике у форми каталога, проспекта произвођача или извода из упутства за руковање или техничког фајла произвођача, у случају да сви технички детаљи нису доступни (видљиви) у каталогу (брошури). Изузетно, ако ни из каталога, ни из техничког упутства није могуће потврдити постојање захтеване техничке карактеристике, понуђач може доставити оригиналну изјаву произвођача опреме да понуђени модел апарата садржи све оне техничке карактеристике које се не могу наћи у приложеним каталозима. Није дозвољено достављање само изјаве произвођача. Проспектна документација може бити на српском или енглеском језику. Понуђач мора да у достављеном документу обележи маркером или да на неки други начин јасно и прецизно маркира и обележи све техничке спецификације које су тражене, те да поред сваке обележене техничке карактеристике упише редни број под којим је та техничка карактеристика нумерисана у овом обрасцу.

4. Захтеви у погледу гарантног рока

Наручилац захтева да гарантни рок, који се рачуна од момента стављања опреме у функцију (потписивања Записник о испоруци, монтажи и пуштању у употребу предмета јавне набавке) износи **минимум 16 месеци** за сва испоручена добра.

Бесплатно одржавање у гарантном року у случају:

* Када се корисник придржава достављеног упутства за руковање
* Када нема непредвиђених негативних околности које утичу на рад опреме

Понуђач је дужан да у складу са условима гаранције изда гарантни лист, одмах након стављања опреме у функцију.

Понуђач се обавезује да преко овлашћеног сервиса обезбеди редовно сервисирање опреме у гарантном року и то:

**А. Сервисна подршка у гарантном року**

Одржавање и сервисирање опреме која је предмет ове јавне набавке, искључиво ће се обављати од стране сервисера који поседују одговарајући сертификат произвођача опреме.

Понуђач гарантује да ће сервисер/сервисна служба у гарантном року без одлагања, а најкасније у року од два дана од дана настанка промене у било којем од података о сервисној подршци за предмет јавне набавке, о тој промени писмено обавестити Наручиоца и документовати на прописан начин.

**Б. Постпродајно одржавање у гарантном року**

Понуђач је у обавези да у гарантном року динамиком наведеном у упутству произвођача апарата о свом трошку обезбеди превентивно одржавање испоручених добара у складу са упутствима и препорукама произвођача опреме.

У наведеном периоду, понуђач ће о свом трошку обезбедити све резервне делове и потрошни материјал потребан за услуге превентивног одржавања и одржавања по позиву, уз покривање свих пратећих трошкова, трошкова рада сервисера и трошкова доласка сервисера.

Понуђач гарантује да ће у току гарантног рока обезбедити одзив сервисера/сервисне службе за предмет јавне набавке, у року од максимум 24 (двадесетчетири) часа од момента пријаве квара од стране Наручиоца, и приступање утврђивању и отклањању квара у року од 72 (седамдесетдва) часа од момента пријаве квара.

За време трајања гарантног рока Понуђач сноси све трошкове отклањања недостатака на добру које је предмет Уговора. Наручилац је дужан да без одлагања обавести Понуђача у писаној форми о било каквом уоченом недостатку и да Понуђачу омогући несметан приступ опреми.

Понуђач је у обавези да при истеку гарантног периода, уради детаљан превентивни сервис.

5. Захтев у погледу испоруке добара:

Рок испоруке не може бити дужи од 60 (шездесет) дана од дана закључења уговора. Трошкови испоруке и монтаже падају на терет Понуђача.

Место испоруке – на адресу наручиоца:

Дом здравља Нови Бечеј, Трг ослобођења 2, Нови Бечеј

6. Записник о испоруци, монтажи и пуштању у употребу предмета јавне набавке

Приликом квантитативног пријема Понуђач је у обавези да испоручи добро о свом трошку у просторије Наручиоца и то у оне просторије које за то одреди Наручилац – Дом здравља Нови Бечеј, да обезбеди листе паковања за свако колето и да са пријемном комисијом наручиоца и корисника обави поступак квантитативног пријема. Понуђач испоручује добра упакована на начин који је уобичајен за ту врсту добара и испоручује у оригиналној амбалажи произвођача. Квантитавни пријем робе врши се у седишту Наручиоца и ограничава се на утврђивање количина испоручених у оригиналном паковању. Евентуална одступања испоручене количине, у односу на „пакинг“ листу или други документ који Понуђач доставља уз робу, Наручилац ће констатовати записником и упутити рекламацију у писаном облику одмах, а најкасније у року од 24 (двадесетчетири) сата. Понуђач је дужан да рекламацију реши одмах, а најкасније у року од 5 (пет) дана. Понуђач је дужан да предметна добра унесе у за то припремљене просторије, инсталира и пусти у рад, на локацији Наручиоца опреме тј. Дома здравља Нови Бечеј. Наручилац и Понуђач потписују Записник о испоруци, монтажи и пуштању у употребу предмета јавне набавке.

Од тренутка потписивања Записника, односно од момента стављања предметне опреме у функцију, почиње да тече гарантни рок.

7. Средства обезбеђења:

Понуђач се обавезује да ће доставити Наручиоцу:

а) У тренутку закључења уговора, а најкасније 7 дана од дана закључења уговора неопозиву, безусловну и наплативу на први позив и без права приговора, меницу за испуњење уговорних обавеза са меничним овлашћењем и копијом картона депонованих потписау износу од 10 % од вредности уговора без ПДВ-а важности најмање 30 дана дуже од дана истека рока за коначно извршење посла. Ако се за време трајања уговора промене рокови за извршење уговорне обавезе, важност менице за испуњење уговорних обавеза мора да се продужи. Наручилац ће уновчити меницу за добро извршење посла у случају ако Понуђач не буде извршавао своје уговорне обавезе у роковима и на начин предвиђен уговором.

б) У тренутку испоруке Неопозиву, безусловну и наплативу на први позив и без права приговора, меницу са меничним овлашћењем и копијом картона депонованих потписа у износу од 10% од вредности уговора без ПДВ-а за отклањање недостатака у гарантном року са роком важности 30 дана дуже од уговореног гарантног рока. Наручилац ће уновчити меницу за отклањање грешака у гарантном року у случају да Понуђач не изврши обавезу отклањања квара који би могао да умањи могућност коришћења предмета уговора у гарантном року.

Поднете менице не могу да садрже додатне услове за исплату, краће рокове, мањи износ или промењену месну надлежност за решавање спорова.

8.Уговорна казна:

У случају прекорачења уговореног рока испоруке Добављач је дужан да плати Наручиоцу уговорну казну у износу од 0,5% од укупне вредности без ПДВ-а предметног добара за које је прекорачио рок испоруке, за сваки дан закашњења, али не више од 5% вредности добра испорученог са закашњењем.

Ако штета пређе износ уговорне казне из претходног става, Наручилац може да тражи накнаду стварне штете, а може и да раскине уговор.

9. Захтеви у погледу начина, рока и услова плаћања

Плаћање се врши уплатом на рачун Понуђача, у року који не може бити дужи од 7 дана од дана кад Понуђач достави целокупну следећу документацију:

* Фактуру (два примерка),
* Отпремницу (два примерка),
* Записник о испоруци, монтажи и пуштању у употребу предмета јавне набавке, потписан од стране Наручиоца и Понуђача,
* Меницу за испуњење уговорних обавеза са меничним овлашћењем и копијом картона депонованих потписау износу од 10 % од вредности уговора без ПДВ-а важности најмање 30 дана дуже од дана истека рока за коначно извршење посла,
* Меницу са меничним овлашћењем и копијом картона депонованих потписа у износу од 10% од вредности уговора без ПДВ-а за отклањање недостатака у гарантном року са роком важности 30 дана дуже од уговореног гарантног рока.

10. Захтеви у погледу рока важења понуде

Рок важења понуде не може бити краћи од 60 дана од дана отварања понуда.

11. Остали захтеви Наручиоца

Понуђач је дужан да обезбеди кадровске и техничке капацитете за испоруку добара која су предмет ове јавне набаке.

Приликом испоруке, понуђач је дужан да се према имовини Корисника односи са пажњом доброг домаћина.

М. П. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(потпис овлашћеног лица Понуђача)